Diari Oficial de la Generalitat Valenciana


Sumari del DOGV 6175, del 30-12-2009 (2009/14670)

ORDE de 23 de desembre de 2009, de la Conselleria d'Infraestructures i Transport, per la qual s'actualitzen les tarifes dels títols de coordinació d'ús a l'Àrea de Transport Metropolità de València.
------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2009/12/23/(1)/dof/vci/html**

### Dades del document

Número de DOGV
:   6175

Data del DOGV
:   30-12-2009

Secció del DOGV
:   I. DISPOSICIONS GENERALS

Número del document
:   2009/14823


Data del document
:   23-12-2009

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * València
    * transport de viatgers
    * transport públic
    * legislació
    * llista de preus
    * preu del transport

ORDE de 23 de desembre de 2009, de la Conselleria d'Infraestructures i Transport, per la qual s'actualitzen les tarifes dels títols de coordinació d'ús a l'Àrea de Transport Metropolità de València. [2009/14380]  
Preàmbul  
I. Per a una millor adequació entre l'oferta i la demanda dels servicis de transport públic de viatgers i aconseguir una major aproximació entre els costos i els ingressos de la prestació dels servicis esmentats, s'estima adequat mantindre una política tarifària de realització de revisions anuals dels títols de coordinació d'ús a l'Àrea de Transport Metropolità de València.  
II. L'article 4.1 d) de la Llei 9/2000, de 23 de novembre, atribuïx a l'Entitat Pública de Transport Metropolità de València la competència per a proposar el marc tarifari dels títols de coordinació, i correspon exercir esta competència a la Comissió Executiva, en virtut del que disposa l'article 13.3 dels Estatuts de l'Entitat esmentada, aprovats per Acord del Consell de 5 d'octubre de 2001, i l'aprovació a la Conselleria d'Infraestructures i Transport. La comissió executiva esmentada va acordar la proposta de tarifes dels títols d'integració aplicables en l'àmbit espacial de l'Àrea de Transport Metropolità de València en la sessió del dia 17 de novembre de 2009.  
III. Per a l'elaboració de la proposta, s'han seguit les prescripcions de l'Orde de 6 de novembre de 2007, del conseller d'Infraestructures i Transport, per la qual es racionalitza el procediment de proposta de tarifes de títols de transport públic col·lectiu de viatgers d'ús a l'Àrea de Transport Metropolità de València.  
IV. Per la seua banda, la Comissió de Preus de la Generalitat Valenciana, en la sessió de 23 de desembre de 2009, va emetre un informe favorable sobre les tarifes que s'aproven.  
V. Per tot això i en virtut de la potestat que m'atribuïx l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març,  
ORDENE  
Article 1. Tarifes dels títols de coordinació  
1. Els títols de coordinació d'ús a l'Àrea de Transport Metropolità de València es regiran d'acord amb les següents tarifes, inclosos els impostos i l'assegurança obligatòria de viatgers:  
- Servicis de transport públic de viatgers prestats tant per l'Empresa Municipal de Transports de València, SAU (EMT), com per FGV dins de la zona A, a l'empara de títols d'integració que permeten transbords en la zona esmentada:  
Títol Preu en euros  
Abonament transbord (Títol d'integració   
 EMT i FGV) 7,45   
T-1(Targeta un dia multiviatge, EMT i FGV) 3,50   
T-2 (Ídem. Vàlida per a dos dies) 6,00   
T-3 (Ídem. Vàlida per a tres dies) 8,60   
Abonament transport (mensual, vàlid en EMT,   
 FGV i metrobús) 39,20  
- Targeta Móbilis:  
Format Preu en euros  
Personalitzada (de coordinació) 4,50   
Personalitzada (de FGV) 4,00  
Anònima (suport plàstic) 2,00   
Anònima (suport cartó) 1,00   
- Abonament transport (títol mensual, vàlid segons zones, en FGV, metrobús i EMT):  
Zona Preu en euros  
B / C 39,20  
AB / BC / CD 48,80  
ABC / BCD 58,00  
ABCD 66,50  
- Títols servicis metrobús:  
Títol Preu en euros  
Bitllet senzill B, C, AB, BC 1,20  
Bitllet senzill ABC 2,00  
Abonament 10 (B o C) 5,80  
Abonament 10 BC 8,10  
Abonament 10 ABC 15,90  
Renovació carnet A>65 2,80  
- Títols d'integració metrobús-FGV:  
Títol Preu en euros  
Abonament transbord zones AB 12,00  
Abonament transbord zones ABC 14,00  
Article 2. Determinació de les zones de validesa  
L'abonament transport i la resta de títols tindran les mateixes zones de validesa que les determinades en l'annex I de l'Orde de 17 de desembre de 2008, de la Conselleria d'Infraestructures i Transport, per la qual s'actualitzen les tarifes dels servicis de transport públic de viatgers de Ferrocarrils de la Generalitat Valenciana, així com les dels títols d'ús a l'Àrea de Transport Metropolità de València (DOCV 5919, de 23 de desembre de 2008) excepte pel que fa a la zona D (Sagunt), per no coincidir en este cas la divisió zonal de FGV amb la de l'Àrea de Transport Metropolità de València.  
DISPOSICIONS FINALS  
Primera. Disposició derogatòria  
Queda derogat l'article segon de l'Orde d'esta Conselleria, de 23 de desembre de 2008, per la qual s'actualitzen les tarifes dels servicis de transport públic de viatgers de Ferrocarrils de la Generalitat Valenciana, així com les dels títols d'ús a l'Àrea de Transport Metropolità de València.   
Segona. Entrada en vigor  
La present Orde entrarà en vigor l'1 de gener de 2010, i es faculta el director de l'Entitat Pública de Transport Metropolità de València per a la interpretació i l'aplicació.  
València, 23 de desembre de 2009  
El conseller d'Infraestructures i Transport,  
MARIO FLORES LANUZA


Còpia Permalink ELI